CELEX: 32005D0210
Language: sk
Date: 2005-03-11 00:00:00
Title: 2005/210/ES: Rozhodnutie Komisie z 11. marca 2005, ktorým sa druhýkrát mení a dopĺňa rozhodnutie 2004/614/ES, pokiaľ ide o obdobie uplatňovania ochranných opatrení v súvislosti s morom hydiny v Južnej Afrike (oznámené pod číslom dokumentu K(2005) 559) (Text s významom pre EHP)

15.3.2005   
            
            
               SK
            
            
               Úradný vestník Európskej únie
            
            
               L 68/43
            
         
      ROZHODNUTIE KOMISIE
   
   z 11. marca 2005,
   ktorým sa druhýkrát mení a dopĺňa rozhodnutie 2004/614/ES, pokiaľ ide o obdobie uplatňovania ochranných opatrení v súvislosti s morom hydiny v Južnej Afrike
   (oznámené pod číslom dokumentu K(2005) 559)
   (Text s významom pre EHP)
   (2005/210/ES)
   KOMISIA EURÓPSKYCH SPOLOČENSTIEV,
   so zreteľom na Zmluvu o založení Európskeho spoločenstva,
   so zreteľom na smernicu Rady 91/496/EHS z 15. júla 1991 stanovujúcu princípy, ktoré sa týkajú organizácie veterinárnych kontrol zvierat vstupujúcich do Spoločenstva z tretích krajín a ktorou sa menia a dopĺňajú smernice 89/662/EHS, 90/425/EHS a 90/675/EHS (1), najmä na jej článok 18 ods. 7,
   so zreteľom na smernicu Rady 97/78/ES z 18. decembra 1997, ktorou sa stanovujú zásady organizácie veterinárnych kontrol výrobkov, ktoré vstupujú do Spoločenstva z tretích krajín (2), najmä na jej článok 22 ods. 6,
   keďže:
   
               (1)
            
            
               Rozhodnutím Komisie 2004/614/ES z 24. augusta 2004, ktoré sa týka ochranných opatrení v súvislosti s vysoko patogénnym morom hydiny v Juhoafrickej republike (3), prijala Komisia ochranné opatrenia v súvislosti s morom hydiny vyskytujúcim sa v kŕdľoch vtákov nadradu bežce v Južnej Afrike.
            
         
               (2)
            
            
               Pokiaľ ide o mor hydiny, situácia v kŕdľoch vtákov nadradu bežce v Južnej Afrike nie je ešte jasná, pretože príslušný úrad Južnej Afriky počas sérologického dozoru nedospel k jednoznačným výsledkom. Situácia sa však zdá byť pod kontrolou a očakáva sa, že Komisia čoskoro získa podrobné informácie.
            
         
               (3)
            
            
               Za týchto okolností je vhodné predĺžiť obdobie uplatňovania rozhodnutia 2004/614/ES o ďalšie tri mesiace. Toto rozhodnutie sa však môže preskúmať pred týmto dátumom na základe akýchkoľvek ďalších informácií poskytnutých príslušným úradom Južnej Afriky.
            
         
               (4)
            
            
               Opatrenia ustanovené v tomto rozhodnutí sú v súlade so stanoviskom Stáleho výboru pre potravinový reťazec a zdravie zvierat,
            
         PRIJALA TOTO ROZHODNUTIE:
   Článok 1
   V článku 7 rozhodnutia 2004/614/ES sa dátum „31. marca 2005“ nahrádza dátumom „30. júna 2005“.
   Článok 2
   Toto rozhodnutie je určené členským štátom.
   
      V Bruseli 11. marca 2005
      
         
            Za Komisiu
         
         Markos KYPRIANOU
         
         
            člen Komisie
         
      
   
   
      (1)  Ú. v. ES L 268, 24.9.1991, s. 56. Smernica naposledy zmenená a doplnená Aktom o pristúpení z roku 2003.
   
      (2)  Ú. v. ES L 24, 30.1.1998, s. 9. Smernica naposledy zmenená a doplnená nariadením Európskeho parlamentu a Rady (ES) č. 882/2004 (Ú. v. EÚ L 165, 30.4.2004, s. 1).
   
      (3)  Ú. v. EÚ L 275, 25.8.2004, s. 20. Rozhodnutie naposledy zmenené a doplnené rozhodnutím 2004/892/ES (Ú. v. EÚ L 375, 23.12.2004, s. 30).